Document ID: 31987R3987

UREDBA KOMISIJE (ES) št. 3987/87
z dne 22. decembra 1987
o spremembi različnih uredb, ki zagotavljajo skupno izvajanje skupne ureditve trga v sektorjih za jajca in perutninsko meso kot posledico uvedbe kombinirane nomenklature
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2658/87 o tarifi in statistični nomenklaturi in skupni carinski tarifi(1), kakor je bila spremenjena z Uredbo (EGS) št. 3985/87(2), in zlasti drugega pododstavka člena 15(1) Uredbe,
ob upoštevanju Uredbe Sveta (EGS) št. 3907/87 z dne 22. decembra 1987 o spremembah Uredbe (EGS) št. 2777/75 o skupni ureditvi trga za perutninsko meso(3) in zlasti člena 2 Uredbe,
ker Komisija v skladu z drugim pododstavkom člena 5(1) Uredbe (EGS) št. 2658/87 izvaja tehnične prilagoditve aktov Skupnosti, ki se nanašajo na kombinirano nomenklaturo; ker se spremembe vsebine, ki se nanaša na sektor perutninskega mesa na podlagi člena 2 Uredbe (EGS) št. 3907/87, izvajajo po postopku iz člena 27 Uredbe Sveta (EGS) št. 2777/75(4);
ker je bila temeljna Uredba Sveta (EGS) št. 2771/75 z dne 29. oktobra 1975 o skupni ureditvi trga za jajca(5) spremenjena z Uredbo Komisije (EGS) št. 4000/87(6), ki prilagaja poimenovanje blaga in tarifne oznake Uredbe;
ker je treba številne skupne izvedbene uredbe v sektorjih perutninskega mesa in jajc tehnično prilagoditi in pri nekaterih vsebinskih točkah v sektorju perutninskega mesa upoštevati uporabo nove kombinirane nomenklature, temelječe na usklajenem sistemu poimenovanja in kodnih oznakah blaga, ki naj nadomesti Konvencijo z dne 15. decembra 1950 o nomenklaturi za uvrščanje blaga v carinske tarife;
ker je treba zaradi števila in vsebine besedil, ki potrebujejo take prilagoditve, vse uredbe, ki naj se prilagodijo, razvrstiti po skupinah v eno samo uredbo;
ker so ukrepi, predvideni v tej uredbi, v skladu z mnenjem Upravnega odbora za perutninsko meso in jajca,
SPREJELA NASLEDNJO UREDBO:
Člen 1
Člen 1 Uredbe Komisije (EGS) št. 2164/72 z dne 3. oktobra 1972 o nedoločitvi dodatnih zneskov za uvoz jajc in zaklanih piščancev ter gosi iz Bolgarije(1) se nadomesti z naslednjim besedilom:
"Člen 1
Prelevmani, določeni v skladu s členom 3 uredb (EGS) št. 2771/75 in (EGS) št. 2777/75, se ne zvišajo za dodatni znesek za uvoz naslednjih proizvodov, ki izvirajo in prihajajo iz Bolgarije:
Tarifna oznaka Poimenovanje
0207 Meso in užitna drobovina perutnine iz tarifne oznake 0105, sveža, ohlajena ali zamrznjena:
0207 10 -- Perutnina, nerazrezana, sveža ali ohlajena:
-- -- Kokoši vrste Gallus domesticus:
0207 10 11 -- -- -- oskubene in očiščene, z glavami in nogami, znane kot 83 % piščanci
0207 10 15 -- -- -- oskubene ali brez drobovine, brez glav in nog, vendar z vratovi, srci, jetri in želodčki, znane kot 70 % piščanci
0207 10 19 -- -- -- oskubene in brez drobovine, brez glav in nog ter brez vratov, src, jeter in želodčkov, znane kot 65 % piščanci ali pod drugim nazivom
-- -- Gosi:
0207 10 71 -- -- -- oskubene, izkrvavljene, z drobovino, z glavami in nogami, znane kot 82 % gosi
0207 10 79 -- -- -- oskubene in brez drobovine, brez glav in nog, s srci in želodčki ali brez njih, znane kot 75 % gosi ali pod drugim nazivom
-- Perutnina, nerazrezana, zamrznjena:
0207 21 -- -- Kokoši vrste Gallus domesticus:
0207 21 10 -- -- -- oskubene in brez drobovine, brez glav in nog, vendar z vratovi, srci, jetri in želodčki, znane kot 70 % piščanci
0207 21 90 -- -- -- oskubene in brez drobovine, brez glav in nog in brez vratov, src, jeter in želodčkov, znane kot 65 % piščanci ali pod drugim nazivom
0207 23 -- -- Race, gosi in pegatke:
-- -- -- Gosi:
0207 23 51 -- -- -- -- oskubene, izkrvavljene, z drobovino, z glavami in nogami, znane kot 82 % gosi
0207 23 59 -- -- -- -- oskubene in brez drobovine, brez glav in nog, s srci in želodčki ali brez njih, znane kot 75 % gosi ali pod drugim nazivom
0407 00 Ptičja jajca v lupini, sveža, konzervirana ali kuhana:
- Perutninska:
0407 00 30 - - Druga (razen valilnih jajc)
Člen 2
Priloga k Uredbi Sveta (EGS) št. 572/73 z dne 26. februarja 1973, ki opredeljuje jajca in perutninsko meso ter njihove proizvode, upravičene do vnaprejšnjega določanja izvoznih nadomestil(1), kakor je bila nazadnje spremenjena z Uredbo (EGS) št. 1916/86(2), se nadomesti s Prilogo I k tej uredbi.
Člen 3
Člen 1(1) in prvi del odstavka 2 Uredbe Sveta (EGS) št. 2782/75 z dne 29. oktobra 1975 o proizvodnji in trženju valilnih jajc in piščancev domače perutnine(3), kakor je bila nazadnje spremenjena z Uredbo (EGS) št. 3494/86(4), se nadomestita z naslednjim:
1. Valilna jajca pomenijo perutninska jajca, ki spadajo v tarifni podoznaki 0407 00 11 in 0407 00 19 kombinirane nomenklature, namenjena za vzrejo piščancev, ki so razvrščeni po vrsti, kategoriji in tipu ter označeni skladno s to uredbo.
2. Piščanci pomenijo živo perutnino, katere masa ne presega 185 gramov, ki spada v tarifni podoznaki 0105 11 in 0105 19 kombinirane nomenklature naslednjih kategorij.
Člen 4
Prvi del člena 1 Uredbe Komisije (EGS) št. 109/80 z dne 18. januarja 1980 o uporabi najnižje stopnje izvoznega nadomestila za nekatere proizvode v sektorjih za jajca in perutninsko meso(5), kakor je bila spremenjena z Uredbo (EGS) št. 1475/80(6), se nadomesti z naslednjim:
Dejstvo, da nadomestilo ni določeno za proizvode, ki se uvrščajo v tarifni podoznaki 0105 11 in 0105 19 in tarifne oznake 0207 (razen za 0207 31, 0207 39 90 in 0207 50), 0407 in 0408 kombinirane nomenklature, ki se izvažajo v Združene države, se ne upošteva.
Člen 5
Priloga k Uredbi Komisije (EGS) št. 3652/81 z dne 18. decembra 1981 o določitvi podrobnih pravil za izvajanje sistema vnaprej določenih dovoljenj za nadomestila v sektorjih perutninskega mesa in jajc(7), kakor je bila nazadnje spremenjena z Uredbo (EGS) št. 1917/86, se nadomesti s Prilogo II k tej uredbi.
Člen 6
Ta uredba začne veljati 1. januarja 1988.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 1987

Labels: 3
17
6